Iktatószám: NGM/4305-16/2013

A Nemzeti Szakképzési és Felnőttképzési Tanács (NSZFT)

2013. február 20-ai ülésén hozott 1-9/2013.02.20. számú állásfoglalásai

**1/2013.02.20. sz. állásfoglalás**

A Nemzeti Szakképzési és Felnőttképzési Tanács (NSZFT) megtárgyalta és elfogadta az
„Egyes szakképzési tárgyú kormányrendeletek módosítása” tárgyú, NGM/4305-4/2013. iktatószámú előterjesztést. Az NSZFT javasolja a Kormányrendeletek módosításának kiadását.

**2/2013.02.20. sz. állásfoglalás**

A Nemzeti Szakképzési és Felnőttképzési Tanács (NSZFT) megtárgyalta és elfogadta
„a nemzetgazdasági miniszter hatáskörébe tartozó szakképesítések szakmai és vizsgakövetelményeiről szóló 27/2012. (VIII. 27.) NGM rendelet módosítása” tárgyú, NGM/4305-5/2013. iktatószámú előterjesztést. Az NSZFT javasolja az NGM rendelet módosításának kiadását.

**3/2013.02.20. sz. állásfoglalás**

A Nemzeti Szakképzési és Felnőttképzési Tanács (NSZFT) megtárgyalta és elfogadta „A gyakorlati képzést végző gazdálkodó szervezetek saját munkavállalói részére szervezett képzés költségeinek a szakképzési hozzájárulás terhére történő elszámolásáról szóló NGM rendelet” tárgyú,
NGM/4305-6/2013. iktatószámú előterjesztést. Az NSZFT javasolja az NGM rendelet kiadását.

**4/2013.02.20. sz. állásfoglalás**

A Nemzeti Szakképzési és Felnőttképzési Tanács (NSZFT) megtárgyalta és tudomásul vette az Emberi Erőforrások Minisztériuma által benyújtott, az oktatási és kulturális miniszter 1/2010. MPA KA OKM számú döntése alapján megkötött, a KOMP II. programba bevont évfolyamok körének kiszélesítése révén a speciális szakiskolákban és integráló szakiskolákban folyó, a nevelési-oktatási folyamat egészére ható munkára való felkészítési modell továbbfejlesztésének finanszírozását célzó, a Nemzeti Szakképzési és Felnőttképzési Intézet (jogutód: Nemzeti Munkaügyi Hivatal), valamint a Fogyatékos Személyek Esélyegyenlőségéért Közalapítvány (jogutód: Fogyatékos Személyek Esélyegyenlőségéért Közhasznú Nonprofit Kft.), között létrejött MPA-KA-OKM-1/2010. számú támogatási szerződésben foglaltak teljesítéséről szóló, NGM/4305-8/2013. iktatószámú beszámolót.

Az NSZFT javasolja, hogy a Tanács soron következő ülésén a Fogyatékos Személyek Esélyegyenlőségéért Közhasznú Nonprofit Kft. képviselője tartson tájékoztatót a program által elért szakmai eredményekről.

**5/2013.02.20. sz. állásfoglalás**

A Nemzeti Szakképzési és Felnőttképzési Tanács (NSZFT) megtárgyalta és tudomásul vette az Emberi Erőforrások Minisztériuma által benyújtott, az oktatási és kulturális miniszter 2/2010. MPA KA OKM számú döntése alapján megkötött, az iskolai rendszerű szakképzésben résztvevők számára a diákönkormányzati ismeretterjesztés támogatásának finanszírozását célzó, a Nemzeti Szakképzési és Felnőttképzési Intézet (jogutód: Nemzeti Munkaügyi Hivatal), valamint a Diákközéletért Alapítvány között létrejött MPA-KA-OKM-2/2010. számú támogatási szerződésben foglaltak teljesítéséről szóló, NGM/4305-9/2013. iktatószámú beszámolót.

Az NSZFT javasolja, hogy a Tanács soron következő ülésén a Diákközéletért Alapítvány képviselője tartson tájékoztatót a program által elért szakmai eredményekről.

**6/2013.02.20. sz. állásfoglalás**

A Nemzeti Szakképzési és Felnőttképzési Tanács (NSZFT) megtárgyalta és tudomásul vette a Nemzeti Munkaügyi Hivatal által benyújtott, *a speciális szakiskolában végzett fiatalok elhelyezkedését segítő iskolai alternatív munkaerő-piaci szolgáltatás-modell fejlesztésének támogatását* célzó, a Nemzeti Szakképzési és Felnőttképzési Intézet (jogutód: Nemzeti Munkaügyi Hivatal), valamint a Fogyatékos Személyek Esélyegyenlőségéért Közalapítvány (jogutód: Fogyatékos Személyek Esélyegyenlőségéért Közhasznú Nonprofit Kft.) között létrejött MPA-KA-SZMM-3/2010. számú támogatási szerződésben foglaltak teljesítéséről szóló, NGM/4305-10/2013. iktatószámú beszámolót.

Az NSZFT javasolja, hogy a Tanács soron következő ülésén a Fogyatékos Személyek Esélyegyenlőségéért Közhasznú Nonprofit Kft. képviselője tartson tájékoztatót a program által elért szakmai eredményekről.

**7/2013.02.20. sz. állásfoglalás**

A Nemzeti Szakképzési és Felnőttképzési Tanács megtárgyalta és tudomásul vette a Nemzeti Munkaügyi Hivatal által benyújtott, *a Magyar Kereskedelmi és Iparkamara 2012. évi szakképzési feladatai ellátásának támogatását* célzó, a Nemzeti Szakképzési és Felnőttképzési Intézet (jogutód: Nemzeti Munkaügyi Hivatal), valamint a Magyar Kereskedelmi és Iparkamara között létrejött MPA-KA-NGM-9/2011. számú támogatási szerződésben foglaltak teljesítéséről szóló, NGM/4305-11/2013. iktatószámú beszámolót.

**8/2013.02.20. sz. állásfoglalás**

A Nemzeti Szakképzési és Felnőttképzési Tanács megtárgyalta és tudomásul vette a Nemzeti Munkaügyi Hivatal által benyújtott, *a 2011. december 1. és 2012. november 30. közötti időszakban a megyei fejlesztési és képzési bizottságok működtetéséhez kapcsolódó feladatok megvalósításának támogatását* célzó, a Nemzeti Szakképzési és Felnőttképzési Intézet (jogutód: Nemzeti Munkaügyi Hivatal), valamint a Magyar Kereskedelmi és Iparkamara között létrejött MPA-KA-NGM-10/2011. számú támogatási szerződésben foglaltak teljesítéséről szóló, NGM/4305-12/2013. iktatószámú beszámolót.

**9/2013.02.20. sz. állásfoglalás**

A Nemzeti Szakképzési és Felnőttképzési Tanács javasolja Dr. Gloviczki Zoltán úr, az Emberi Erőforrások Minisztériuma közoktatásért felelős helyettes államtitkárának meghívását a Tanács soron következő ülésére.

Az NSZFT felkéri Helyettes államtitkár urat, hogy tartson tájékoztatót a közoktatás átszervezéséről és helyzetéről.

Budapest, 2013. február 21.